Larsemann Hills

Larsemann Hills er gruppe isfrie koller ved Prydz Bay på Ingrid Christensen Kyst i Antarktis. Området har en utstrekning på om lag 15 kilometer, og de høyeste knausene rager omtrent 180 moh. Området inneholder over 200 innsjøer.

Larsemann Hills ble oppdaget i 1935 av kaptein Klarius Mikkelsen på MT «Thorshavn». Thorshavnekspedisjonen var finansiert av hvalfangstpioneren Lars Christensen og området er oppkalt etter hans sønn, Lars jr. I sesongen 1936/1937 ble området fotografert fra lufta av Viggo Widerøe.

Larsemann Hills ble i 2007 utpekt som spesielt forvaltningsområde i Antarktis (ASMA nr. 6).

Det ligger flere forskningsstasjoner i dette området: helårsstasjonene Zhongshan (Kina) og Progress (Russland) og sommerstasjonen Law-Racoviţă (Romania).

 Referanser 

 Kilder 


 Eksterne lenker  
 Management Plan for Antarctic Specially Managed Area No. 6 Det antarktiske traktatsekretariat

Kategori:Antarktis' geografi
Kategori:Verneområder i Antarktis
Kategori:Artikler i Antarktis-prosjektet
Kategori:Verneområder opprettet i 2007
Kategori:Steder i Antarktis oppkalt etter nordmenn